CELEX: 62008CB0394
Language: sk
Date: 2009-06-03 00:00:00
Title: Vec C-394/08 P: Uznesenie Súdneho dvora (piata komora) z  3. júna 2009 — Zipcar, Inc./Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Článok 8 ods. 1 písm. b) nariadenia (ES) č. 40/94 — Slovná ochranná známka ZIPCAR — Námietka majiteľa národnej slovnej ochrannej známky CICAR]

12.9.2009   
            
            
               SK
            
            
               Úradný vestník Európskej únie
            
            
               C 220/17
            
         Uznesenie Súdneho dvora (piata komora) z 3. júna 2009 — Zipcar, Inc./Úrad pre harmonizáciu vnútorného trhu (ochranné známky a vzory)
   (Vec C-394/08 P) (1)
   
   (Odvolanie - Ochranná známka Spoločenstva - Článok 8 ods. 1 písm. b) nariadenia (ES) č. 40/94 - Slovná ochranná známka ZIPCAR - Námietka majiteľa národnej slovnej ochrannej známky CICAR)
   2009/C 220/29
   Jazyk konania: angličtina
   
      Účastníci konania
   
   
      Odvolateľka: Zipcar, Inc. (v zastúpení: M. Elmslie, solicitor)
   
      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: D. Botis, splnomocnený zástupca)
   
      Predmet veci
   
   Odvolanie podané proti rozsudku Súdu prvého stupňa (ôsma komora) z 25. júna 2008 vo veci Zipcar/ÚHVT (T-36/07), ktorým Súd prvého stupňa zamietol žalobu o neplatnosť, ktorú podal prihlasovateľ slovnej ochrannej známky „ZIPCAR“ pre tovary v triedach 9, 39 a 42 proti rozhodnutiu druhého odvolacieho senátu Úradu pre harmonizáciu vnútorného trhu (ÚHVT) R 122/2006-2 z 30. novembra 2006, ktorým bolo zamietnuté odvolanie proti rozhodnutiu námietkového oddelenia o čiastočnom zamietnutí zápisu uvedenej ochrannej známky v rámci námietky, ktorú podal majiteľ národnej slovnej ochrannej známky „CICAR“ pre tovary v triede 39
   
      Výrok uznesenia
   
   
               1.
            
            
               Odvolanie sa zamieta.
            
         
               2.
            
            
               Spoločnosť Zipcar Inc. je povinná nahradiť trovy konania.
            
         
      (1)  Ú. v. EÚ C 285, 8.11.2008.